མཛོད་ཀྱི་ལུང་དང་མཐུན་མིན་བརྟག་གོ།སྤྲུལ་སྐུ་བློ་ལྡན་གྱི་ལུང་བསྟན་ཟུར་བྱང་དང་།ཏི་སེའི་དཀར་ཆག་ཚངས་དབྱངས་ཡིད་འཕྲོག་ལས།སྤོད་ངད་ལྡན་པ་རི་ཡི་ཕོ་བྲང་དུ།ཉེར་བཞག་བྱང་སེམས་འདུས་སྡེ་རྒྱ་ཆེར་སྤེལ།ཞེས་དང་།གངས་རིའི་མདུན་དེང་སང་རྒྱང་གྲགས་དགོན་ཞེས་པའི་ས་གནས་སུ།སྔར་ཞང་ཞུང་སྲིད་པའི་རྒྱལ་པོ་ཁྲི་ཝེར་ལ་རྗེ་གསེར་གྱི་བྱ་རུ་ཅན་གྱི་རྒྱལ་ས་ཡིན་ཞིང་།རྒྱལ་པོ་འདི་སྟོན་པ་བོད་དུ་ཕེབས་སྐབས་སུ་མདོ་ཁྲི་རྗེ་ལུང་བསྟན་ཞུ་བ་བོ་དེ་ཡིན་པར་བཤད།དེང་སང་རྒྱ་ཉི་མ་ཞེས་པའི་ས་དེ་རྒྱུད་ལས་བཤད་པའི་ཉི་འོད་གཡེར་དམར་རྒྱལ་ཁམས་ཞེས་པ་དེ་ཡིན་པར་གསལ།